81. Kinoakadēmijas balva
81. Kinoakadēmijas balvas tika pasniegtas 2009. gada 22. februārī Kodak teātrī, Holivudā, ASV. Balvu pasniegšanu vadīja austrāliešu aktieris Hjū Džekmens. Nominācijas 22. janvārī paziņoja Kinoakadēmijas prezidents Sids Geniss un Kinoakadēmijas balvas ieguvējs, aktieris Forests Vaitekers. Visvairāk nominācijas — 13 — ieguva filma "Neticamais stāsts par Bendžaminu Batonu", bet visvairāk balvu — 8 — ieguva filma "Graustu miljonārs".